recursal/SuperWikiNEXT-32B huggingface dataset:
**Sincan Ba Yi Dəmir və Çəlik Şirkəti,** **Ba Yi Dəmir və Polad** və ya **8 1 Dəmir və Çəlik** və ya **1 Avqust Dəmir & Çəlik** və ya **BYİS** və ya **Bagang** **(Basteel),** əsasən Çin polad şirkətidir. Urumçidə, Sincan-Uyğur Muxtar Rayonunda yerləşir. Şirkət, Ba Yi Dəmir və Çəlik Qrup (indi "Baosteel Steel Group Sincan Ba Yi Iron and Steel Co. Ltd." olaraq bilinir) vasitəsi ilə Çin Baowu Çəlik Qrupun ikinci dərəcəli şirkəti idi. Şirkətin qalan səhmləri Şanxay Birjasında satılır. Sincan hökuməti holdinqin azlıq hissədarıdır.

Tarix
-----

### Ba Yi Dəmir və Çəlik Qrupu

Urumçidəki polad zavodu 1951-ci ildə  Xalq Azadlıq Ordusu (PLA) tərəfindən qurulmuşdur. 1 avqust 1927-ci ildə PLA-nın qurulduğu tarixə əsasən "8 1" adını aldı. Çinin 18 vilayətində qurulmuş 18 kiçik ölçülü polad zavodundan biri idi. Ba Yi Dəmir və Çelik 1997-ci ildə 512 mühüm dövlət mülkiyyətindən biri idi. (47 dəmir və polad sənayesindən 1-i) 

Çinin bazarlaşdırılmasından sonra məhdud bir şirkət oldu. Bir köməkçi müəssisə 2000-ci ildə birjada əsas polad istehsalını inkişaf etdirmək üçün yaradıldı.

2007-ci ildə "Ba Yi Dəmir və Çəlik Qrup" "Sincan Ba Yi Dəmir və Çəlik Qrup" olaraq dəyişdirildi. "Baostil" Qrup qrupa yeni nizamnamə kapitalı vuraraq şirkətin% 69,56 hissəsini əldə etdi (3 milyard CN¥ ), Sincan Uyğur Muxtar Bölgəsi Xalq Hökumətinin Dövlətə məxsus Varlıqlara Nəzarət və İdarəetmə Komissiyasının (SASAC) payını% 15-ə qədər azaltdı.2014-cü ildə şirkət yenidən kapitalizasiya edildi.

### Ba Yi Dəmir və Çəlik

**Sincan Ba Yi Dəmir və Çəlik Şirkəti** 2000-ci ildə təsis edilmişdir. 2002-ci ildə səhmlər Şanxay Fond Birjasında dövriyyəyə buraxıldı.

İstinadlar
----------

1. ↑  "Arxivlənmiş surət". 2021-07-11 tarixində arxivləşdirilib. İstifadə tarixi: 2021-07-10.
2. ↑  "Arxivlənmiş surət". 2016-10-03 tarixində arxivləşdirilib. İstifadə tarixi: 2021-07-10.

Xarici keçidlər
---------------

* bygt.com.cn — Sincan Ba Yi Dəmir və Polad Şirkətinin rəsmi saytı
**Rostov mehmanxanası** — Rostov-na-Donu şəhərinin ərazisində, Budyonnovski prospekti, ev 59 ünvanında yerləşən bina. Rostov-na-Donu şəhərinin tarixi hissəsində, Oktyabrski rayonunda üç ulduzlu otel. Bina 1932–1934-cü illərdə E. İ. Çerkasian, Xaçatur Xristoforoviç Çalxuşyan və Lev Leonodoviç Eberqin layihəsi əsasında inşa edilmişdir. Rostov-na-Donu ərazisində mövcud olan və öz fəaliyyətini indiyənə qədər davam etdirən nadir mehmanxanalardan biridir. Burada hazırda *Marins Park Hotel Rostov* adlı otel yerləşir. Bu binada hazırda 300 müxtəlif otaq vardır. Rostov mehmanxanası regional əhəmiyyətli mədəni irs obyekti siyahısına daxil edilmişdir. Bina 805 nəfəri eyni anda qəbul edə bilir.

Təsviri
-------

Binanın tikintisində konstruktivizm elementləri aydın sezilir. Tikintisində dəmir-beton konstruksiyasından istifadə edilmişdir. Alçaq formalı dama malikdir.

Binanın fasadı Krasnoarmeysk küçəsinə baxır. Bina üzərində çoxlu heykəlçiklər mövcuddur. Onların böyük qismi kişi heykəlləridir. Əsas helkəltaraşlar: S. Q. Korolkov, Е. V. Vuçetiv. Daxilində lift və mərmərdən ibarət pilləkənə sahibdir. Binanın giriş hissə bağça vardır.

Tarixi
------

Bina işğal dönəmində (1942)
İşğal dönəmində binada alman əsgər klubu yerləşirdi. Bina işğaldan azad olunarkən böyük zərər görmüşdür. Müharibədən sonra otel otaqları mənzil kimi istifadə edilmişdir. Binanın təmiri 1965-ci ildə arxitektor L. L. Everqin başçılığı atında həyata keçirilmişdir. "Rostov" mehmanxanası müharibədən sonra Rostov-na-Fonu şəhərində təmir olunan sonuncu bina olmuşdur. Təmir zamanı binada müəyyən dəyişikliklər həyata keçirilmişdir. Kolonnalar dəyişdirilmiş, iki mərtəbə artırılmış, fasadı ağ rəngə boyanmışdır.

İstinadlar
----------

1. ↑  "Rostov-na-Donu". Rostov vilayətinin rəsmi saytı. 2013-09-28 tarixində arxivləşdirilib. İstifadə tarixi: 2013-09-28.
2. ↑  "Гостиница «Ростов»" (rus). Ростовское отделение ВООПИК. 2016-10-02 tarixində arxivləşdirilib. İstifadə tarixi: 2017-02-14.
3. ↑  "Советский конструктивизм" (rus). Rostov-Region. 2018-09-13 tarixində arxivləşdirilib. İstifadə tarixi: 2017-02-14.
**Rostov ippodromu** ― Rostov-na-Donu şəhərində yerləşən ippodrom.

Tarixi
------

Rostovdakı ippodrom öz başlanğıcını XIX əsrin sonlarından götürür. İnqilaba qədər Don Qoşunlarının təminatı məqsədi ilə Atçılıq inkiş edirdi. İstər don kazakları istərsə ayrıı-ayrı varlı şəxslər bu sahəyə xüsusi diqqət yetirirdi. İkincilər hətta dövlət tərəfindən subsidiya alırdı. 1880-ci ilin ortalarına görə Don çayından öndə yerləşən ərazilərdə 86-89 at zavodu olmuşdur. 1900-cü ildə zavodların sayı 145 olur. Atların sayı isə 83 minə çatdırılırdı. Elə bu illərdə Novoçerkask və Naxçıvan-na-Donu şəhərlərində atçılıq cəmiyyəti meydana gəlmişdir. Həvəskar at yarışları yerli əhalinin əsas əyləncələrindən birinə çevrilir.

1890-х illərdə burada ilk ippodrom üçün yer ayrılır. Rostov-Naxçıvan atçılıq cəmiyyətinin səyləri nəticəsində infrastruktur yaradılır. Ərazi hasarlanır, tribunalar quraşdırılır. İlk yarışlar artıq 1894-cü ildə baş tutur.

Rostov-nа-Donuda 1902-ci ildə ippodrom açılır. İppodrom peşəkar və həvəskar çaparların özlərini sınaması üçün əsas yer olmuşdur. Buta hətta bölgənin digər ərazilərindən çaparlar gəlirdilər. Sovet dönəmində bütün xüsusi mülkiyyətlər ləğv edilir. 1921-1922-ci illərdə baş vermiş açlıq zamanı faktiki olaraq açılıq ləğv edilir.

Vətəndaş müharibəsi bitdikdən sonra Atçılığın inkişafı üçün tədbirlər görülür. Vəziyyət heç də əlverişli olmasa da 1940-cı ildə atların sayı 230,3 başa çatır. 1952-ci ildə bir çox at zavod və fermaları tamamən ləğv edilir. Rostov vilayətində 22 at zavodundan 5-i, 132 fermadan isə 3 qalır. 

1944-cü ildə ippodromda hələ 14 yaşında olan Nikolay Nəsiboviç Nədibov çlxış etmişdir. O, sonrakı illərdə dəfələrlə SSRİ və Avropa çempionatlarında dəfələrlə qalib gəlmişdir.

2002-ci ildə Rudiya taricində ilk dəfə olaraq ippodrom özəlləşməyə verilir və dövlət qəyyumluğundan çıxarılır.

Müasir vəziyyəti
----------------

Hazırda ippodromun sahəsi 28 ha-dır. Hər cür şəraitə sahibdir. İppodromda olan tribunada 5 min izləyici qismində iştirak edə bilər. Burada olan mehmanxana fəaliyyət göstərir. Bura istər Rusiya istərsə Dünyanın digər ərazilərindən insanlar gəlir.

İstinadlar
----------

1. ↑  "HORSE CITY: Məqalə". www.horse-rostov.ru. 2019-01-29 tarixində arxivləşdirilib. İstifadə tarixi: 2017-01-20.
2. 1 2  "Rostov ippodromunun rəsmi saytı". www.rosippo.ru. 2017-01-18 tarixində orijinalından arxivləşdirilib. İstifadə tarixi: 2017-01-20.
3. ↑  "Rostov ippodromu". 2019-02-01 tarixində arxivləşdirilib. İstifadə tarixi: 2017-02-05.
4. ↑  "«Пол-царства за коня!» - / продолжение /". Sports.ru. 2013-05-20. 2019-02-01 tarixində arxivləşdirilib. İstifadə tarixi: 2017-01-20. (rus.)
5. ↑  "Rostov ippodromu: ünvan, foto". FB.ru (rus). 2019-02-01 tarixində arxivləşdirilib. İstifadə tarixi: 2017-01-20.

Mənbə
-----

* ИСТОРИИ СТРОКИ... К СТОЛЕТИЮ РОСТОВСКОГО ИППОДРОМА (rus.)
* Rostov ippodromu
**Həmdullah Sübhi Tanrıövər** (1 yanvar 1885 – 10 iyun 1966, İstanbul) — Türk ədəbiyyatçı, yazar, pedaqoq, millət vəkili, siyasətçi.

Həyatı
------

"Türk Ocaqları"na uzun müddət başçılıq edib, Antalya millət vəkili olub. Mətbuat və İstihbarat Ümumi Müdirliyi və Milli Təhsil naziri vəzifələrində çalışıb, Türkiyənin Rumıniyada Böyükelçisi olub. Məhəmməd Əmin Rəsulzadə ilə yaxın dostluq münasibətləri olub.

Fəaliyyəti
----------

Həmdullah Sübhi bəy Ocaq qurulduğu zaman Tibbiyyəli tələbələrin Müvəqqəti İdarə Heyəti üzvlüyünə namizəd göstərdiyi 20 nəfərlik siyahıya daxil idi; lakin o zamanlar (1911) Həmdullah bəyi lazımi səviyyədə tanıyanlar az olduğundan Müvəqqəti İdarə Heyəti üzvlüyünə seçilə bilməmişdi. Ocaq qurulub, Divan Yolunun Mərcan ağa məscidinə yaxın hissəsində özünəməxsus bir neçə otaq da təmin etdikdən sonra Həmdullah bəy öz ifadəsinə görə, Akçuraoğlu Yusufun vasitəsi ilə 25 yanvar 1328-ci ildə (1912) 776-cı nömrə ilə Ocağa üzv yazıldıqdan sonra, çox tez gerçək yerinə yüksəldi; yəni idarə heyəti başqanı oldu. Həmdullah bəyin Ocağa alındığı zaman idarə heyətində başkan Əhməd Fərid bəy, ikinci başqan Akçuraoğlu Yusuf idi. Ümumi katib bu gün Bükrəş elçisi olan Hüseyn Rağib bəydi.

Həmdullah bəyin ocağa girməsini təqibən toplanan qurultayın seçimində başkanlığa Həmdullah Sübhi bəy keçdi, ikinci başkanlıqda yenə Akçuraoğlu Yusuf qaldı.

Həmdullah bəy, Ankarada Mərkəz Heyəti binasının təməl daşı qoyularkən (21 mart, 1927) söylədiyi qüvvətli və gözəl nitqində ilk daxil olduğu zaman "Türk ocağı" binasının halını belə təsvir etmişdir:

|  |  |  |
| --- | --- | --- |
| "| Bundan 16 il öncə idi. İstanbulun tarixi bir caddəsinin kənarında, sadə bir evin üst mərtəbəsində iki boş və fəqir otaq… orada toplananlar, bir toplantı təşkil etdikləri vaxt dinləyiciləri oturtmaq üçün lazım olan qədər stul tapa bilməzdilər. Aşağı küçəyə enərlər, ətraf qəhvələrdən öz ciblərindən verdikləri kiçik pullarla stul alar, bunları bellərində Ocağa gətirirlər və toplantıdan sonra yenə geri təhvil verərdilər. "Türk ocağı", onu rədd və inkar edən bir hava içində doğuldu. Ona hər kəs qarşı idi. Hətta bir çox türk aydını belə… | "|

İstinadlar
----------

1. ↑  ""Məhəmməd Əmin Rəsulzadə ensklopediyası"" (PDF). 2016-05-07 tarixində arxivləşdirilib (PDF). İstifadə tarixi: 2017-07-01.
Belarusun regionları
**Mərkəzi Belarus** — Belarusda tarixi-etnoqrafik region. Respublikanın mərkəzi hissəsində yerləşir və Minsk vilayətinin böyük hissəsini, Mogilyev vilayətinin isə qərb hissələrini əhatə edir. Region şimaldan Poozeriya platosu ilə, şərqdən Podneprov ilə, cənubdan Şərqi Polesye ilə və qərbdən Ponemane ilə həmsərhəddir.

Region əhalisi etnoqrafik baxımdan slavyan köklüdür. Əhali qədim dreqoviçlərin və kriviçlərin davamçılarıdı.

Mərkəsi Belarusun dili belarus dilinin ortabelarus dialektinə aiddir. Bu dialekt cənub-qərb və şimal-şərq dialektləri arasında orta mövqe tutur.

Tarixi
------

X əsrlərdən regionun şimal hissəsi Polotsk knyazlığına aid idi. XII əsrdən bu regiondan müstəqil Minsk, İzyaslav və Loqojski knyazlığı ayrılmış. XVI əsrdə Mərkəzi Belarus Böyük Litva knyazlığının tərkibinə keçmiş. XV əsrin əvvəllərində Minsk bölgəsi Vilenski voevodluğuna daxil idi. 1566-cı ildə mərkəzi Minsk olmaqla Minsk voevodluğu yarandı.

Mərkəzi Belarusun cənub hissəsi qədimdən Turovski knyazlığı ilə sıx əlaqədə olmuş. Bu ərazidə Sluski və Kleski bölgələri mövcud idi. XII əsrin sonlarında Sluski bölgəsi müstəqil knyazlıq statusunu aldı və XVII əsrin sonuna kimi Böyük Litva knyazlığının və Reç Pospolitanın tərkibində müstəqil inzibati ərəzi kimi mövcud olmuş.

Reç Pospolitanın ikinci parçalanmasından sonra (1793) Mərkəzi Belarus Minsk quberniyasının tərkibinə qatıldı.

Mərkəzi Belarus uzun müddət böyük mədəni və siyasi mərkəz funksiyasını daşımış və belarus xalqının formalaşmasında əsas rol oynamışdır.

Yaşayış məntəqələri
-------------------

Kənd məskunlaşma formaları şimal-şərqdən cənub-qərbə doğru dəyişir: kiçik kəndlər, meşə içində olan kəndlər və çox həyətli açıq sahələrdə yerləşən kəndlər. Yaşayış məntəqələri dəqiq planlaşması ilə diqqəti cəlb edir. Nadir hallarda küçələrin başında qapılar olur və gecələr bağlanılır. Evlər adətən küçənin bir tərəfində tikilir, anbarlar isə əks tərəfdə.

Ədəbiyyat
---------

* Цэнтральная Беларусь : У 18 т. Т. 18. Кн. 1: Дадатак: Шчытнікі — Яя / Рэдкал.: Г. П. Пашкоў і інш. — Мн.: БелЭн. 2004. С. 467.
* Зеленский И. Материалы для географии и статистики России: Минская губерния. Ч. 1—2. СПб. 1864.
* Титов В. С. Историко-этнографические регионы в экспозиции Белорусского государственного музея народной архитектуры и быта. Мн. 1982.
* Титов В. С. Историко-этнографическое районирование материальной культуры белорусов, XIX — начало XX в. Мн. 1983.
1848-ci il inqilabi hadisələri zamanı Vyana tələbələri.
**Akademik legion** (*alm.* Akademische Legion‎) — Avstriya imperiyasında 1848-1849-cu illər inqilabı zamanı hərbi əməliyyatlarda iştirak edən silahlı tələbə təşkilatı. Təşkilat 13 mart 1848-ci ildə Vyanada xalq üsyanının başlanmasından dərhal sonra yaradılmışdır. Akademik legion təqribən 4 min nəfərdən ibarət olmaqla, inqilabi ordunun nüvəsi olmuşdu. Liberal müxalifətin radikal demokratik qanadına bağlı olan Akademik legion Vyanada mart üsyanında, 1848-ci ilin mayında Vyanada silahlı üsyanlarda və 1848-ci ilin oktyabrında Vyanada silahlı üsyanda fəal iştirak etmişdir. Buna baxmayaraq, mütləqiyyətlə mübarizədə burjuaziya ilə fəhlə sinfi arasında aralıq mövqe tutan Akademik legion qeyri-sabit fəaliyyət göstərmişdir. Akademik legionun rəhbərliyi tərəddüd və siyasi kompromislərə meyl göstərmişdi. 1848-ci ilin iyun–avqust aylarında burjuaziya ilə birlikdə fəhlələrə qarşı çıxmışdır. Akademik legionun rəhbərliyi kəndlilərin tələblərinə məhəl qoymayaraq Avstriya imperiyalarında milli azadlıq hərəkatını yatırmağa yönəlmiş siyasətində liberal burjuaziyanı dəstəkləyirdi. İnqilabın məğlubiyyətindən sonra Akademik legion ləğv edilmiş, üzvlərinin çoxluğu ağ terrorun qurbanı olmuşdur.

İstinadlar
----------

1. ↑  Жукова, Е. М. (ed.). АКАДЕМИЧЕСКИЙ ЛЕГИОН // Советская историческая энциклопедия (rus). Moskva: Советская энциклопедия.

Əlavə ədəbiyyat
---------------

* Академический легион // Энциклопедический словарь Брокгауза и Ефрона: В 86 томах (82 т. и 4 доп.). СПб.. 1890–1907.
* Довідник з історії України. За ред. Підкови І. З. Шуста Р. М. Інст. історичних досліджень Львівського нац. унів. ім. Івана Франка. Видавництво «Генеза», Київ. 2001 ISBN 966-504-439-7

|  |  |
| --- | --- |
|  Bu şablona bax   Normativ yoxlama | GND: 4019994-0 · VIAF: 248951728 · WorldCat VIAF: 248951728 |
**Stepan Maynaqaşev** (8 yanvar 1886 – 29 aprel 1920) — xakas mənşəli türkoloq. Rusiya imperiyasındakı etnoqraf xakas ədəbi dilinin yaradıcısıdır. Xakas əlifbasının banisi. Sosialist, populist siyasi fəal.

Bioqrafiya
----------

1886-cı ildə Aşıs Bozkır Bələdiyyəsi Məclisinə bağlı olan Iresov (Xakasça: İres aal) kəndində anadan olmuşdur. Xakas türkləri arasında sagay türklərinin bir etnik qrupu olan Tomlar tayfasındandır. 

1906-1907-ci illər arasında Krasnoyarsk Ruhban məktəbində işləmiş;

1907-1910-cu illərdə Asxıs yerli məclisin üzvü olmuş;

1910-1911-ci illərdə Tomsk universitetində təhsil almışdır.

Mərkəzi və Şərqi Asiya Tədqiqat Komitəsinin göstərişi ilə 1913-1914-cü illərdə Xakasiyada tədqiqatlar aparmışdır. Tədqiqatlarının məqsədi xakas ləhçələrini öyrənmək idi. Tədqiqatının nəticələri Mərkəzi və Şərqi Asiya üzrə Tədqiqat Komitəsi tərəfindən dərc edilmişdir.

Stepan Maynaqaşev xakas türklərinin "şamanist" adətlərini, ənənəvi həyat tərzlərini qələmə almaqla xakas türklərinin adət-ənənələrinin yox olmasının qarşısını aldı və bu tərtib edilmiş materiallar sayəsində ümumiyyətlə Türk mədəniyyətinə xidmət etdi.

İstinadlar
----------

1. ↑  Biyobibliyografiçeskiy Slovary Oteçestvennıh Türkologov Dooktyabryskiy Periyod Pod Redaktsiyey i s Vvedeniyem A. N. Kononova. s. 208
2. ↑  Avrasya Türkoloqları / Rusya Türkoloqları (XX əsr). Türksoy yayınları. 2011, səhifə. 108-209
**Riçard Klarida** (18 may 1957, Herrin[d], İllinoys) — 2018-ci ildən 2022-ci ilə qədər Federal Ehtiyat Sisteminin 21-ci vitse-prezidenti vəzifəsində çalışmış amerikalı iqtisadçı.

FED-ə qoşulmazdan əvvəl Klarida həm özəl sektorda, həm də akademik sahədə çalışıb. O, Pacific Investment Management Company (PIMCO) şirkətində icraçı direktor və qlobal strateji məsləhətçi və Kolumbiya Universitetində iqtisadiyyat və beynəlxalq əlaqələr professoru olub. O, həmçinin prezident Corc Buşun dövründə Maliyyə Nazirliyinin iqtisadi siyasət üzrə köməkçisi vəzifəsində çalışıb, İqtisadi Siyasət üzrə Xəzinədarlıq katibinin keçmiş köməkçisidir və Xəzinədarlıq medalı laureatıdır.

Klarida pul siyasəti və beynəlxalq iqtisadiyyatı dərindən bilən, hörmətli və təcrübəli iqtisadçı kimi qəbul edilir. O, bu mövzularda çoxsaylı akademik məqalələr və kitablar nəşr etdirib və pul siyasəti və makroiqtisadi təhlil sahəsində təcrübəsi ilə tanınır.

FED-in sədr müavini vəzifəsində çalışdığı dövrdə Klarida pul siyasətinin müəyyən edilməsində və FED-in iqtisadiyyatla bağlı fikirlərinin ictimaiyyətə çatdırılmasında əsas rol oynamışdır. O, FED-in qiymət sabitliyini təşviq etmək və maksimum məşğulluğu dəstəkləmək üçün çevik inflyasiya hədəfləməsinin istifadəsini vurğulayan pul siyasətinə yanaşmasının güclü müdafiəçisi olmuş, həmçinin COVID-19 pandemiyası zamanı inflyasiyanın keçici olması nəzəriyyəsinin tərəfdarı idi.

2016-cı ildə o, öz musiqisi, sözləri və vokallarından ibarət 13 trekdən ibarət *Time No Changes* albomunu buraxdı.

İstinadlar
----------

1. 1 2  *Deutsche Nationalbibliothek* Record #12479419X // Ümumi tənzimləmə nəzarəti (GND) (alm.). 2012—2016.
2. ↑  *Timiraos, Nick.* "Parsing the Lyrics at the Fed". Wall Street Journal. 14 December 2018. 13 February 2023 tarixində arxivləşdirilib. İstifadə tarixi: 31 March 2019.

|  |  |
| --- | --- |
|  Bu şablona bax   Tematik saytlar | Mathematics Genealogy Project |
| 

| Normativ yoxlama |
| --- |
| BIBSYS: 99059593 · BNC: a10066184 · BNF: 13612879s · GND: 12479419X · ISNI: 0000 0003 9896 4571 · LCCN: n86848459 · NKC: vse2010614635 · NTA: 072689641 · NUKAT: n01091352 · LIBRIS: 379650 · SUDOC: 055833691 · VIAF: 161137842 · WorldCat VIAF: 161137842 |

 |
**Normativ hüquqi akt** — səlahiyyətli dövlət orqanı tərəfindən qəbul edilmiş, göstərişləri ümumi məcburi xarakter daşıyan, hüquq normalarını müəyyən edən, dəyişdirən və ya ləğv edən, dəfələrlə tətbiq olunmaq üçün nəzərdə tutulmuş rəsmi yazılı sənəddir.

Azərbaycan Respublikası Milli Məclisi tərəfindən 21 dekabr 2010-cu il tarixində qəbul edilən Normativ hüquqi aktlar haqqında Azərbaycan Respublikasının Konstitusiya Qanunu 1.0.1-ci maddəsində Normativ hüquqi akt anlayışı aşağıdakı şəkildə göstərilir:

* **Normativ hüquqi akt** – tənzimlənməsi Azərbaycan Respublikasının Konstitusiyası ilə, qanunla və ya fərmanla dövlət orqanının səlahiyyətlərinə aid edilən məsələlər üzrə həmin dövlət orqanı tərəfindən və ya referendum yolu ilə qəbul edilmiş, hamı üçün məcburi davranış qaydalarını əks etdirən, qeyri-müəyyən subyektlər dairəsi üçün və dəfələrlə tətbiq olunmaq üçün nəzərdə tutulmuş müəyyən formalı rəsmi sənəddir.

Normativ hüquqi aktı qəbul edən dövlət orqanına ictimai münasibətlərin müəyyən sahəsinin tənzimlənməsində xüsusi səlahiyyət verilirsə, həmin dövlət orqanının qəbul etdiyi normativ hüquqi akt eyni kateqoriyalı dövlət orqanının həmin sahə üzrə qəbul etdiyi normativ hüquqi aktına münasibətdə daha yüksək hüquqi qüvvəyə malikdir.

Mənbə
-----

* Normativ hüquqi akt Arxivləşdirilib 2012-05-14 at the Wayback Machine
* Normativ hüquqi aktlar haqqında Azərbaycan Respublikasının Konstitusiya Qanunu
**Riçard Kozlariç** (1944) — ABŞ-nin Azərbaycandakı səfiri (1994–1997).

Həyatı
------

Riçard Kozlariç 1944-cü ildə doğulub. İqtisadiiyyat elmləri üzrə magitsr dərəcəsi alandan sonra, gələcək 32 illik diplolmatik fəaliyyətinin ilk illərində ABŞ-nin Toqo, Efiopiya və İsraildəki səfirliklərində işləyib. Bundan sonra R. Kozlariç ABŞ Dövlət Departamentinin İqtisadi və Biznes Məsələləri Bürosunda çalışıb.

Sonrakı illərdə Dövlət Departamentində qlobal və beynəlxalq iqtisadi məsələlərlə məşğul olan planlaşdırıcı qrupun direktor müavini, ABŞ dövlət katibinin beynəlxalq təşkilatlarla iş üzrə köməkçisi vəzifələrində işləyib. 1991-ci ildən 1993-cü ilədək ABŞ dövlət katibinin Avropa məsələləri üzrə müavininin köməkçisi olub. Bu illərdə R. Kozlariç həmçinin Dövlət Departamentinin Avropa Məsələləri üzrə Bürosunda çalışıb və keçmiş sovet respublikaları ilə münasibətlərə görə məsul şəxs olub. 1993–1994-cü illərdə dövlət katbinin müavini və ABŞ prezidentinin MDB üzrə xüsusi nümayəndəsi, eyni zamanda Qafqazdakı münaqişələrin həlli üzrə məsul şəxs olub. 1994–1997-ci illərdə ABŞ-nin Azərbaycanda səfiri vəzifəsində çalışıb. 1997–1999-cu illərdə isə R. Kozlariç ABŞ-nin Bosniya və Herseqovinada səfiri işləyib. 1999-cu ildə təqaüdə çıxıb. Hazırda ABŞ Sülh İnstitutunun müsəlman dünyası üzrə xüsusi təşəbbüslər bölməsinin direktorudur.

İstinadlar
----------



| ⛭**Amerika Birləşmiş Ştatlarının Azərbaycandakı səfirlərinin siyahısı** |
| --- |
| Riçard Mayls (1992–1993) • Riçard Kozlariç (1994–1997) • Stenli Eskudero (1997-2000) • Ross Vilson (2000-2003) • Rino Harniş (2003-2006) • Enn Dörsi (2006-2009) • Metyu Brayza (2010–2012)  • Riçard Morninqstar (2012–2014)  • Robert Sekuta (2015–2018)  • Örl Litzenberger (2019–2022) |  |
**Alessandro Safina** (14 oktyabr 1963, Siena, Toskana) — İtalyan tenor.

Bioqrafiyası
------------

### Erkən illəri

Alessandro Safina 14 oktyabr 1963-cü ildə İtaliyanın, Toskana regionunun Siena şəhərində doğulub. Çox kiçik yaşlarında mahnı oxumaq kimi istedadının olduğu ailəsi tərəfindən kəşf edilib. Alessandro musiqi təhsili almağa başladıqda sadəcə 9 yaşı olub və klassik musiqiyə maraq göstərməyə başlayıb. Valideynləri opera həvəskərı olduğundan klassik musiqini Alessandroya aşılaya bilib və bu sahədə ona dəstək olublar. Xüsusi istedadı Alessandronun cəmi 12 yaşında musiqi akademiyasına daxil olmasına səbəb olub.

### Karyerası

Artıq 17 yaşında Alessandro, Florensiyadakı professional Musiqi Konservatoriyası "di Luiza Cherubini"yə müraciət edib. Onun müraciəti qəbul edilib və qısa müddətdə Avropanın müxtəlif səhnələrində məşhur operaların aparıcı hissələrini ifa etməyə başlayıb. 1989-cu ildə, Mantovada italyan soprano Katia Riçiarelliyə həsr olunmuş "Concorso Lirico Internazionale" adlı müsabiqədədə birinci yerə layiq görülüb və opera sahəsində ilk mükafatını qazanıb. Bu mükafat onun parlaq karyerasının başlanğıcı olub.

İstinadlar
----------

1. 1 2  Alessandro Safina // Dutch Top 40.
**Tüklü sumaq** (*lat.* Rhus typhina) — sumaqkimilər fəsiləsinin sumaq cinsinə aid bitki növü.

Təbii yayılması
---------------

Şimali Amerikanın şərq hissəsində quru və daşlı torpaqlarda bitən ağac bitkisidir.

Botaniki təsviri
----------------

Hündürlüyü 10-12 m-ə çatır.Gözəl,dekorativ çətirli,qalın,tüklü,açıq-qonur zoğları vardır.Çoxillik zoğların qabığı qonur rəngdədir,çatlayandır.Yarpaqlar tək lələkvaridir,uzunluğu 50 sm-ə qədərdir,11-31 yarpaqcıqdan ibarətdir.Yarpaqcıqların üst səthi tünd-yaşıl,alt səthi ağ-göyümtül rəngdə olub,ucu bizdir.Payızda yarpaqların rəngi açıq-qırmızıdan tünd-qırmızıya qədər dəyişir.Bitki ikievlidir.Çiçəkləri xırdadır,uzunluğu 20 sm-ə qədər olan piramidal süpürgələrə yığılmışdır.Erkəkcikli çiçəkləri sarımtıl-yaşıl,dişicikli çiçəkləri qırmızıdır.Meyvəsi şarşəkilli çəyirdəkmeyvədir,yetişəndə tüklərlə örtülür.2 dekorativ forması vardır:neştərvari (f.laciniata)-dərin dişli,neştərvari yarpaqlıdır; bölünmüş forması (f.dessecta)-lələkvari bölünmüş yarpaqlıdır.

Ekologiyası
-----------

Torpaq yaxşı drajenalı,orta miqdarda nəmişli olmalıdır.

Azərbaycanda yayılması
----------------------

Mərdəkan dendrarisində 1978-ci ildə introduksiya edilmişdir.Abşeronda bağ və parklarda rast gəlinir.

İstifadəsi
----------

Dekorativ görünüşə malikdir.Oduncağının belə gözəl rəngdə olmasına baxmayaraq yerli əhali tərəfindən demək olar ki,istifadə olunmur.Yarpaqlarından tanin alınır ki,ondan şərabçılıqda və toxumçuluqda geniş istifadə olunur.

Məlumat mənbəsi
---------------

* Tofiq Məmmədov, "Azərbaycan dendroflorası II cild", Bakı:-"Səda"-2015. Arxivləşdirilib 2019-11-17 at the Wayback Machine

İstinadlar
----------
*Umbelliferon* (7-hidroksikumarin) — etanolda, xloroform və sirkə turşusunda yaxşı,dietil efiri və suda pis həll olan sarımtıl rəngli kristalik maddədir.

Alınması
--------

Umbelliferonun klassik sintez üsulu sulfat turşusu mühitində alma sirkəsi və rezorsin iştirakı ilə Pexmanın kondensləşməsidir.Reaksiya alma sirkəsi və rezorsinin dekarboksilləşməsimərhələsi ilə başlayır, sonra formilsirkə tirşusu əmələ gəlir ki, bu da rezorsinlə qarşılıqlı təsirdə olur:

Fiziki xassələri
----------------

Sarı rəngli kristal olub etanolda, xloroform və sirkə turşusunda yaxşı,dietil efiri və suda pis həll olur.Umbelliferon ilk dəfə olaraq bitkilərdə tapılmışdır.Piranokumarin, furokumarin və başqa təbii kumarinlərin boisintezində metobolit olaraq iştirak edir.Təbiətdə cətir növlü bitkilərdə rast gəlinir. Bitkilərdə umbelliferondan başqa qlikozidlər və onların sadə efirləri də yerləşir
Molekul kütləsi: 162,14 г/моль
Qaynama temperaturu: 230 °C
Kimyəvi xassələri Fenol və kumarinlərin kimyəvi xassəsini daşıyır

Tədbiqi
-------

Digər kumarinlərdən fərqli olaraq umbelliferon ultrabənövşəyi şüaları yaxşı udur və nəticədə fenolyatlar əmələ gəlir ki, bu da qələvi metalların tünd- mavi florosensiyasına səbəb olur. Bu xassəsindən istifadə etməklə umbelliferondan рН 6,5–8,0 mühitində turşu-əsas keyfiyyətli flüoresens indikator kimi tətbiq edilir

L-phenylalanine {\displaystyle {\xrightarrow {PAL}}} Cinnamic acid {\displaystyle {\xrightarrow {C4H}}} para-Coumaric acid {\displaystyle {\xrightarrow {C2H}}} 2,4-Dihydroxycinnamic acid {\displaystyle \longrightarrow } Umbelliferone

Mənbə
-----

* George, Ernest; J. Moir. The Preparation of Umbelliferone (неопр.) // Transactions of the Royal Society of South Africa. — 1925. — Т. 13, № 3. — С. 255–257. — ISSN 0035–919X. — doi:10.1080/00359192509519609.
* Pathway: umbelliferone biosynthesis // MetaCyc

1. ↑  7-hydroxycoumarin (ing.).
**Alessio Romanyoli** (Italian pronunciation: [aˈlɛssjo romaɲˈɲɔːli] ; 12 yanvar 1995, Antsio, Latsio) — İtaliyalı peşəkar futbolçu. İtaliyanın "Latsio" klubunda və İtaliya millisində mərkəz müdafiəçisi kimi çıxış edir.

O, "Latsio" (bu gün də azarkeşi olduğu klub) kimi böyüsə də, karyerasına 2012-ci ildə "Roma" klubunda başlayıb, daha sonra 2015-ci ildə "Milan"a keçməmişdən əvvəl 2014-cü ildə "Sampdoriya" klubunda icarə əsasında bir mövsüm keçirib.

Klub karyerası
--------------

### Roma

"Roma" klubunun gənclər akademiyasının yetirməsi olan Romanyoli, 17 yaşında yeni baş məşqçi Zdenek Zeman tərəfindən əsas komandanın heyətinə daxil edilib. O, böyük komandada debütünü, 11 dekabr 2012-ci ildə, İtaliya Kubokunda "Atalanta" klubuna qarşı keçirərək, start heyətində 90 dəqiqə oynayıb. O, 12 gün sonra "Milan" ilə liqa oyununun son dəqiqələrində meydana çıxaraq A Seriyasında debüt edir. A Seriyasında ilk qolunu 3 mart 2013-cü ildə "Cenoa" klubu ilə görüşdə vurur.

#### Sampdoriyaya icarə

1 sentyabr 2014-cü ildə Romanyoli "Sampdoriya" klubuna 500.000 avroya, sonrada "Sampdoriya"nın 2 milyon avroya satın alma şərti, eləcə də 750.000 avroya sonra "Roma"nın geri alma şərtləri ilə icarəyə verilir. Romanyoli "Sampdoriya"da debütünü sentyabrın 14-də "Torino" klubuna qarşı 2:0 hesablı qələbədə sonradan əvəzlənən oyunçu kimi edir. O, "Sampdoriya" üçün ilk qolunu 24 sentyabr 2014-cü ildə "Kyevo"ya qarşı oyunda vurur. 2015-ci ilin iyununda "Roma" geri almaq şərtini aktivləşdirdi və o, kluba qayıdır.

### Milan

11 avqust 2015-ci ildə o, 5 illik müqavilə imzalayaraq 25 milyon avroya "Milan" klubuna transfer olur. Bundan əlavə müqavilədə "Roma"ya 25 milyon avro dəyərində 30% hüquq verən satma maddəsidə yer alır. O, avqustun 18-də İtaliya Kubokunda "Peruca" üzərində 2–0 hesablı qələbə qazandıqları oyunda "Milan"ın heyətində rəsmi debüt edir. Ayın 24-u isə, "Milan"ın "Fiorentina" klubuna 2–0 məğlub olduğu oyunda liqada debüt edir.

1 mart 2016-cı ildə o, İtaliya kubokunda "Alessandriya"ya qarşı 5–0 hesabı ilə qalib gəldikləri oyunda "Milan" karyerasında ilk qolunu vurur. Bu qarşılaşma "Milan"ı 2003-cü ildən sonra ilk dəfə finala çıxardı. O, "Milan" ilə ilk mövsümünü bütün yarışlarda 40 oyunda meydana çıxır və bir qol vurur.

İstinadlar
----------

1. 1 2  Alessio Romagnoli // Transfermarkt (çd.). 2000.
2. 1 2  Alessio Romagnoli // As (isp.). Madrid: Grupo PRISA, 1967.
3. ↑  veb-sayt (it.). 1990.

|  |  |
| --- | --- |
|  Bu şablona bax   Foto, video və audio | Instagram |
| Tematik saytlar | AIC · AS.com · BDFA · eu-football.info (oyunçu) · FootballDatabase.eu · National Football Teams.com · Soccerway · Transfermarkt (oyunçu) · TuttoCalciatori.Net (oyunçu) · worldfootball.net (oyunçu) · УЕФА |
| Lüğətlər və ensiklopediyalar | Prabook |
**Çin–Vyetnam müharibəsi** və ya **Üçüncü Hind-Çin müharibəsi** — 1979-cu ildə Çin və Vyetnam arasında baş vermiş sərhəd toqquşması. Vyetnamın Kambocanı işğal etməsi ilə baş vermiş qısa müddətli, fəqət qanlı hərbi toqquşmasıdır. Vyetnam Kambocanı işğal edərək, Pol Pot rəhbərliyindəki Qırmızı kxmerlər hökuməti tərəfindən idarə edilən rejimə son qoymuş və bunu bəhanə edən Çin Xalq Azadlıq Ordusu hücuma keçmişdir. Vyetnamın şimal hissələrində qısa bir müddət ərzində Çin hücumları baş vermiş və bir ay sonra Çin hərbi birlikləri geriyə çəkilmişdirlər. Hər iki tərəf də öz qələbəsini elan etmişdir. Bu müharibə hal-hazırda da, Vyetnam üçün önəmli bir yerə malikdir. Çin ordusu geriyə çəkilən zaman çox güclü bir şəkildə "yandırılmış torpaq" taktikasından istifadə etmişdir. Kəndləri, magistral və dəmir yollarını məhv edərək, Vyetnamın sahil hissələrində infrastruktura böyük ziyan vurulmuşdur. 

Çin-Sovet ziddiyətinin kuliminasiya nöqtəsində meydana çıxmış müharibə SSRİ-nin müttəfiqi olan Vyetnamı müdafiə edə bilmədiyini göstərdi. Müharibə dövründə mümkün SSRİ hücumuna qarşı 1,5 milyon Çinli əsgər Çin-Sovet sərhədi boyu tam döyüş hazırlığı vəziyyətinə gətirilmişdir.

İstinadlar
----------

1. ↑  Elleman, Bruce A. (2001). Modern Chinese Warfare, 1795-1989. Routledge. s. 297. ISBN 0415214742.
**Nort-Kent** *ing.* Lougheed Island — Kanada Arktik arxipelaqının Kraliça Yelezaveta adalarına daxildir. Adada hazırda yaşayış yoxdur (2012).

Coğrafiyası
-----------

Ada Devon adasının şimal-qərbindəki Kolin Arçer yarımadası ilə Elsmir adasının cənub-qərbindəki Simmons yarımadası arasında yerləşir. Şimali Kent Elsmir adasından 6 kilometrlik Xell-Qeyt boğazı (ingilis dilindən tərcümədə - "Cəhənnəm Qapıları"), Devon adasından 7,5 km eni olan Kardiqan boğazı ilə ayrılır. Nort-Kent adasının sahəsi 590 km², sahil xəttinin uzunluğu 122 km-dir.

Adanın demək olar ki, üçbucaqlı forması var, uzunluğu 41 km, eni şimalda 22 km-dən cənubda 10,5 km-ə qədərdir. Adanın sahilləri əsasən dənizə sıldırım şəkildə kəsilir. Sahil qayalarının hündürlüyü 50-100 metrdir. Relyefi şimalda hündürlüyü təqribən 400 metr, cənubda isə dəniz səviyyəsindən 600 metrdən yuxarı olan daxili dağlıq əraziyə bölünür.

Adanın cənub yarısının mərkəzi hissəsi daimi olaraq buzla örtülmüşdür. Buz örtüyü və ona bitişik buzlaqlar 150 km² ərazini əhatə edir.

Fauna
-----

Nort-Kent adası, eləcə də adanın cənub ucundan 5 km aralıda yerləşən kiçik Kalf adası köçəri quşlar üçün mühüm yuva yeridir. Quş koloniyaları Nort-Kent adasının şərq və cənub-şərq sahillərində, Kalf adasının bütün sahili boyunca uçurumlarda yerləşən 9 km-lik qayalıqlar zolağında yerləşir. Maydan sentyabr ayına qədər adalarda quşlar yuva qurur. Əsas quş növləri: adi təmizçi, qaqa, qütb qağayısı və qağayıdır.

Adanın sahilləri boyunca axan güclü cərəyanlar iri məməliləri buraya cəlb edən iri polinyalar əmələ gətirir: morjlar, Halqaşəkilli suiti və narvallar.

İstinadlar
----------

1. ↑  "Atlas of Canada. List of Islands". 2012-01-28 tarixində arxivləşdirilib. İstifadə tarixi: 2011-12-03.
2. ↑  "The Islands Encyclopedia. North Kent Island". 2010-12-23 tarixində orijinalından arxivləşdirilib. İstifadə tarixi: 2022-02-09.
3. ↑  "IBA. North Kent Island". 2011-06-12 tarixində arxivləşdirilib.
**Çirikov burnu** (çuk. Нунъэмун) — Çukot yarımadası sahillərində yerləşən qayalı burun. Sahillərini Berinq dənizinin suları yuyur. İnzibati cəhətdən Çukot Muxtar Dairəsinin Providenski rayonu ərazisinə daxildir.

Burun Rudder buxtası ilə Anadır körfəzinə tökülən Nunyamovvam çayının mənsəbi arasında yerləşir. Burunun hündürlüyü 542 metr təşkil edir. Buruna ən yaxın yaşayış məntəqəsi 28 km şimalda yerləşir. Çukotkaça çuk. Нунъэмун adı isə tərcümədə — «piylik» mənasını verir.
Burun yaxınlığında XVII-XX əsrlərə aid eyni adlı tarix-mədəni kompleks yerləşir.
Burunun qayalarında berinq qrabatdağı, qütb qağayısı, gümüşü qağayı, Sakitokean təmizçisi və s. kimi quşlar yuva qurur.

İstinadlar
----------

1. ↑  "Список памятников истории и культуры Чукотки". 2014-09-12 tarixində orijinalından arxivləşdirilib. İstifadə tarixi: 2018-10-07.
2. ↑  Водно-болотные угодья России. Том 4. Водно-болотные угодья Северо-Востока России / Сост. А. В. Андреев. — М.: Wetlands International, 2001. — 296 с. — ISBN 90-5882-986-3.
**Nyu-Providens** (*ing.* New Providence — Baham adalarında ada. Baham adalarının ən sıx məskunlaşan adasıdır. ABŞ üçün turizm və istirahət mərkəzidir.

Tarixi
------

Baham adalarını ilk ziyarət edən avropalılar 1670-ci ildən sonra Qrand-Törk və İnaquaya ziyarət etsələr də, Elütera adası ilk dəfə daimi olaraq məskunlaşmışdır. Ardınca Nyu-Providens məskunlaşmışdır. Nyu-Providens adası Vest-İndiyada kiçik gəmilər üçün ən qorunan təbii limanlardan biri var idi.

İnzibati bölgü
--------------

 Baham adalarının rayonlarının xəritəsi. Xəritədə 32-ci rayondur.
Nyu-Providens Baham adalarının 32 rayonundan biridir. Rayonun inzibati mərkəzi Baham adalarının paytaxtı, Nassau şəhəridir. Rayonun sahəsi 207 km2, əhalisi - 248,948 nəfərdir.

İstinadlar
----------

1. ↑  GeoNames (ing.). 2005.
2. ↑  Нью-Про́виденс Arxivləşdirilib 2021-12-28 at the Wayback Machine // Словарь географических названий зарубежных стран / Отв. ред. А. М. Комков. — 3-е изд. перераб. и доп. — М. : Недра, 1986. — С. 260.
**Jelka Sviyanoviç** (*serb.* ; 4 mart 1967) — Bosniya və Herseqovinanın serb əsilli siyasətçisi. 9 noyabr 2018-ci ildən bu yana Serb Respublikasının prezidentidir. 2013-2018-ci illərdə Serb Republikasının Baş Naziri olmuşdur.

Təhsil
------

Sarayevo Universitetinin Fəlsəfə Fakültəsində və Banja Luka Universitetinin Hüquq Fakültəsində oxumuşdur.

İngilis dili və ədəbiyyatı professorudur. Diplomatiya və konsulluq hüququ üzrə magistr dərəcəsi almışdır.

Kareyası
--------

Jelka Sviyanoviç Bosniya və Herseqovinadakı AB Monitorinq Missiyasında İngilis dili müəllimi və baş tərcüməçi, köməkçi vəzifələrində çalışmışdır. Daha sonra Serb Respublikası Baş Naziri Milorad Dodikin Avropaya inteqrasiya və beynəlxalq təşkilatlarla əməkdaşlıq məsələləri üzrə müşaviri vəzifəsini icra edir. Üstəlik koordinasiya və Avropaya İnteqrasiya şöbəsinə rəhbərlik etmişdir.

2010–2014 parlament seçkiləri zamanı Serb Republikası Milli Assambleyasının Avropaya İnteqrasiya və Regional Əməkdaşlıq Komitəsində xarici ekspert olur. 29 dekabr 2010-cu ildə Baş nazir Aleksandr Dzombiçin rəhbərlik etdiyi Serb Respublikası Hökumətində İqtisadiyyat və Regional Əməkdaşlıq Naziri vəzifəsini icra edir. 12 mart 2013-cü il tarixində Serb Republikasının Prezidenti Dodik tərəfindən bu dəfə Cümhuriyyətin yeni Baş Naziri olaraq təyin edilir. Respublikada bu vəzifəni icra edən ilk qadın olur.

2014-cü ildə Bosniyada keçirilən ümumi seçkilərdə Jelka Sviyanoviç hazırkı Müstəqil Sosial Demokratlar Birliyi-Demokratik Xalq İttifaqı-Sosial Partiya koalisiyasına Bosniya və Herseqovinanın Prezidiumuna serb üzvündən namizədliyini verir. Müxalifət namizədi Mladen İvaniçə məğlub olur və Serb Hökumətində Serb Republikasının Baş naziri vəzifəsinə yenidən təyin edilir.

2018-ci il ümumi seçkilərində Jelka Sviyanoviç Serb Republikasının Prezidenti seçilir və 19 noyabr 2018-ci ildə vəzifəsinin icrasına başlayır.

Baxışları
---------

Bosniya və Herseqovinadakı hər etnik qrup üçün xüsusi şəxsiyyət vəsiqələrinin istifadəsini dəstəkləyir.

Müharibə qurbanlarına simpatiya bəsləyir və Srebrenitsa üçün maddi köməyi dəstəkləyir.

Şəxsi həyat
-----------

Jelka Sviyanoviç Aleksandr Sviyanoviçlə evlidir. Onların iki oğlu var. Atası Bosniya serbi, anası isə xorvat əslidir.

Jelka Sviyanoviç 2 aprel 2021-ci ildə Bosniya və Herseqovinada pandemiya dövründə ilk doza COVID-19 vaksinini vurdurmuşdur.

İstinadlar
----------

1. 1 2  .
2. ↑  "Okončano brojanje u RS: Cvijanović osvojila 29.999 glasova više od Govedarice" (Bosnian). Klix.ba. 16 October 2018. 7 February 2022 tarixində arxivləşdirilib. İstifadə tarixi: 16 October 2018.
3. ↑  "Željka Cvijanović na svečanosti preuzela mandat predsjednice RS-a" (Bosnian). Klix.ba. 19 November 2018. 7 February 2022 tarixində arxivləşdirilib. İstifadə tarixi: 19 November 2018.
4. ↑  *Pavković, Jozo.* "Srpske premijerke optužene da su ustaške "unučice"". Večernji list (bosniya). 2018-09-18. 2021-12-22 tarixində arxivləşdirilib. İstifadə tarixi: 2021-01-18.
5. ↑  "Željka Cvijanović primila vakcinu protiv koronavirusa" (bosniya). Klix.ba. 2 April 2021. 22 December 2021 tarixində arxivləşdirilib. İstifadə tarixi: 2 April 2021.
Bu kənd Avropada Ağ leyləklərin çoxluğu ilə məşhurdur.
**Çiqoç** (xorv. Čigoć)-Xorvatiyanın Posavina rayonunda yerləşən kənddir. Bu kənd Sisak Bələdiyyəsinə daxildir. Kənd Sava çayının sahilində yerləşmişdir və Slavonia regionunda yerləşən *Lonsko polye* Milli Parkının ərazisinə daxildir. 2001-ci ilin statistikasına görə kəndin əhalisi 114 nəfərdir.. Bu kənd ağ leyləkləri ilə məşhurdur. 1994-cü ildə Çiqoç kəndi *Avropanın leyləklər kəndi* adını almışdır.

Azsaylı əhalisi olan kəndin əsas əhalisi yaşlı təbəqədir. Kəndin əhalisi əsasən əkinçilik və maldarlıqla məşğul olur. Bu da ağ leyləkləri özünə cəlb edir və onlar burada yuva qurmağa başlayırlar.

Əhalisi
-------

| Əhali dinamikası |
| --- |
| 1857 | 1869 | 1880 | 1890 | 1900 | 1910 | 1921 | 1931 | 1948 | 1953 | 1961 | 1971 | 1981 | 1991 | 2001 |
| 314 | 341 | 347 | 361 | 369 | 383 | 384 | 312 | 288 | 326 | 274 | 219 | 159 | 127 | 114 |
|

Ağ leyləklərin statistikası
---------------------------

**Leylək cütləri:** 39 cüt və 54 cavan leylək (2003), 45 (2000), 41 (1999) 44 cüt və 188 cavan leylək (1988), 31 (1968)

**Yuvalarının yerləşməsi:** Taxta evlər

**Leyləklərin bayramı:** 19 mart leyləklər uçub gedir. Bu kəndin adı *Avropanın leylək kəndi* olduğundan hər il iyunun sonlarında *Ştrukovo* (Leylək günü) qeyd olunur.

**Tədbir:** Ev heyvanlarının qədim cinslərinin qorunması ilə məşğul olan kənd bir informasiya mərkəzi kimi fəaliyyət göstərir. 1988-ci ildə leyləklər cütləşərək ilə 3,4 nəsil verdilər ki, bu da Avropada ən yaxşı göstərici hesab olunur. Ona görə də kənddə leyləklərin mühafizə ilə məşğul olan turistik klub *Turistička družba Čigoć* fəaliyyət göstərir.

**Mühafizə:** Kəndin ərazisində yerləşən Lonsko Polye Milli Parkında ağ leyləklər mühafizə olunur.

Təbii və mədəni irs
-------------------

Geniş otlaqlarda ənənəvi xorvat heyvanlarını görə bilərsiniz: Posavina atı, donuz, Slavonska və Turopolye boz inək cinsləri - bunlar unikal təbii və mədəni irs hesab edilir.

Bu gün təxminən 70 taxta ev mədəniyyət abidəsi kimi qorunub saxlanılır. Hal-hazırda Posavina rayonunda yerli memarlıq üslubunda yeni evlər tikilir.

İstinadlar
----------

1. ↑  Register of spatial units of the State Geodetic Administration of the Republic of Croatia.
2. ↑  "Перепись 2001 года". 2012-02-25 tarixində arxivləşdirilib. İstifadə tarixi: 2016-04-07.
3. ↑  "Naselja i stanovništvo Republike Hrvatske 1857.-2001. www.dzs.hr". 2013-11-13 tarixində orijinalından arxivləşdirilib. İstifadə tarixi: 2016-04-07.

Ədəbiyyat
---------

* Kai Althoetmar: In Adebars Reich. Čigoć in Kroatiens Save-Auen ist Europas Storchendorf schlechthin und eine Arche alter Haustierrassen. Die Zukunft des Ortes liegt in der Vergangenheit. In: Landwirtschaftliche Zeitschrift Rheinland, 182. Jahrgang 2015, Ausgabe 35 vom 27. August 2015, S. 62-63.

Xarici keçidlər
---------------

* Euronatur.org, список европейских сёл аистов
**Nyukomb adası** — Frans-İosif Torpağına daxil olan ada. İnzibati cəhətdən Arxangelsk vilayətinin Primorski rayonu ərazisinə daxildir. Adanın ən hündür nöqtəsi 67 metrdir.

Yerləşməsi
----------

Ada arxipelaqın mərkəzində, Hall adasından 6 km qərbdə, Mak-Klintok adasından 15 km şimalda, Çamp adasında isə 12 km cənubda yerləşir.

Təsviri
-------

Adanın hündürlüyü 67 metri keçmir. Dairəvi formaya malikdir. Onun uzunluğu 4,5 km, eni isə 2,5 km-dir.

Ada Corc Vaşinqton De Lonqun ekspedisiyasının üzvü Raymond Li Nyukombın şərəfinə adlandırılmışdır. Ada 1899-cu ildə году Valter Vellman tərəfindən kəşf edilmişdir. Ancaq o adanı bir adalar qrupu olaraq zənn etmişdir. 1904-cü ildə Entoni Fial onun vahid bir ada olmasını müəyyən edir. O adanı «Şimal adası» adlandırır. Ancaq xəritələrdə Nyukomb olaraq qalır

İstinadlar
----------

1. ↑  "Ньюкомб Раймонд Ли (Имена на карте Арктики)". 2018-12-24 tarixində arxivləşdirilib. İstifadə tarixi: 2017-12-18.

Xəritə
------

* Xəritə
**Veb saytın məhv edilməsi** — təcavüzkarın idarəetmə panelindən əmr aldıqdan sonra hədəf veb-saytın görünüşü və görüntülərində dəyişiklik etdiyi kiberhücum növüdür. Bu əməliyyat Latın dilində Deface adı ilə də tanınır və bu əməliyyatı yerinə yetirən insanlar Defacer kimi tanınır. Bu əməliyyat növü adətən veb serverə daxil olmağı və yerləşdirilən veb-saytı özünüzdən biri ilə əvəz etməyi əhatə edir. Tirelər ümumiyyətlə elektron qraffitinin bir forması hesab olunur və digər vandalizm formaları kimi, siyasi motivli "kiber etirazçılar" və ya hakerlər tərəfindən mesajların yayılması üçün istifadə olunur. Vebsaytın pozulması şübhəli məzmunun əlavə edilməsini və ya məzmunu şübhəli etmək üçün onu silmək və ya dəyişdirməyi və ya nüfuzuna xələl gətirmək üçün açıq şəkildə redaktə edilə bilən vebsaytlara və ya repozitoriyalara uyğun olmayan və ya qəribə istinadları daxil edə bilər. Veb-saytı məhv etməyə kömək etmək üçün veb atəşi kimi üsullardan istifadə edilə bilər.

İstinadlar
----------
**Bizerta** Bənzərt (ər. ) — Tunisin şimalında, Bizerta azad iqtisadi zonasında şəhər. Bizerta vilayətinin inzibati mərkəzi.

Əhalisi
-------

Əhalisi 115 min (2005). Nəqliyyat qovşağı.

Coğrafiyası
-----------

Aralıq dənizində port (*filiz xammalı, neft məhsulları, sement, həmçinin zeytun yağı və s. kənd təsərrüfatı məhsullarının ixracı*).

Tarixi
------

Bizerta qədim (*e.ə. 9-cu əsr*) Finikiya məskəninin yerində salınmış, sonralar Hippon-Diarritus (Hippo Diarrhytus) adlı Roma şəhəri olmuşdur. 698-ci ildən Əməvilərin tabeliyində olmuş, Bənzərt adlandırılmışdır. 1535–72 -ci illərdə İspaniyanın hakimiyyətinə keçmişdir. Fransa protektoratı olduğu dövrdə (1881–1956) Fransanın HDQ-nin bazası olmuşdur (*1963-cü ildə təxliyə edilmişdir)*. Finikiya və Roma məskənlərinin qalıqları saxla nılmışdır.

Memarlığı
---------

Bizertanın köhnə hissəsini (*Zarzuna adlanan ənənəvi məğrib şəhəri*) yeni hissədən kanal (1891-ci ildə qazılmışdır) ayırır. Fort-Sidi-Salem içqalası (*1573, 1968-ci ildə teatr kimi yenidən tikilmişdir*), Yusef-Dey fəvvarəsi (1642), 8-bucaqlı minarəsi olan məscid (1652) Bizertanın orta əsr memarlıq abidələrindəndir. 20 əsrin 2-ci yarısından Bizerta fransız memarlarının (*A. Demene, B. Zerfüss, J. Marme*) 1948-ci ildə tərtib etdikləri plana əsasən yenidən qurulmuşdur. 20-ci əsrin memarlıq abidələri: Müq. Aleksandr Nevski kilsəsi (1938); vitrajlarla bəzədilmiş Notr-Dam-de-Frans bazilikasının yerləşdiyi baş meydan (*1954; J. Le Kutyor, mühəndis B. Lafay*); konqres binası (*1965 O.K. Kakub*). 7 noyabr Universitetinin elmlər fakültəsi; Okeanoqrafiya muzeyi var.

Sənayesi
--------

Neft emalı, metallurgiya, yeyinti (*əsasən, zeytun yağı istehsalı*) sənayesi müəssisələri fəaliyyət göstərir. Tərsanə; sement zavodları var. İri bədii sənətkarlıq mərkəzidir (əsasən, xalçaçılıq, krujeva -toxuma, metalişləmə).

Həmçinin bax
------------

* Tunis şəhəri

İstinadlar
----------

1. ↑  (in French) Municipalité de Bizerte Archived January 4, 2010, at the Wayback Machine.
2. ↑  City Coordinates (Dateandtime.info)
3. 1 2 3 4 5 6  Azərbaycan Milli Ensiklopediyası (25 cilddə). 4-cü cild: Bəzirxana – Brünel (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2013. səh. 184. ISBN 978-9952-441-03-1.

Xarici keçidlər
---------------

* Orient ensiklopediyası
**Vaşinqton bayrağı** (*ing.* Flag of Washington) — Tünd yaşıl fonda ştat gerbi həkk olunmuş Vaşinqton ştatının bayrağı. Üzərində ABŞ prezidentinin şəkli olan və tam yaşıl fona malik yeganə ABŞ ştat bayrağıdır.

Bayrağın təsviri
----------------

Bayrağın eninin uzunluğuna nisbəti 1:1.6-dır. Mərkəzində ştatın gerbi həkk olunmuş tünd yaşıl düzbucaqlı zolaqdan ibarətdir. Tünd yaşıl zolaq ştatın təxəllüsü olan "Həmişəyaşıl ştat" sözünü tərənnüm edir. Mərkəzdə isə ABŞ-nin ilk prezidenti olan Corc Vaşinqtonun portreti, onu ətrafında isə qızılı halqa vardır. Halqanın üzərində "Vaşinqton ştatının gerbi 1889" sözləri yazılmışdır.

Vaşinqton ştatının qanunlarının 434–04-cü maddəsində Vaşinqton bayrağının təsviri:

* Hər bir bayrağın rəsmi tanınma gerbi olmalıdır, bayrağın hər iki üzünə və hər iki üzündə də mərkəzdə yerləşdirilməlidir. Gerbin ətrafı nahamar ola bilər;
* Gerbin ölçüsü bayrağın proposiyasından asılı olaraq istifadə olunmalıdır :


| Bayrağın ölçüsuFut | Gerbin diametriDyüm |
| --- | --- |
| 3×5 | 19 |
| 4×6 | 25 |
| 5×8 | 31 |

Digər bütün hallarda gerbin diametrinin ölçüsü bayrağın ölçüsü ilə 1:3-ə nisbətində və bayrağın uzunluğunun eninə ölçüsü isə 1:1.6 nisbətində olmalıdır;

* Tekstil üçün rəng kodları Amerika Standart Rənglər İstinadında aşağıdakı kimidir :


| Bayrağın rəngi | Kabel rəngi(Tekstil) | Panton rəngi |
| --- | --- | --- |
| Bayrağın fonu | Irish Green 80210 | PMS DS-268–1 |
| Ştat gerbinin fonu | Oriental Blue 80176 | PMS DS-226–3 |
| Ştat gerbi | Black | PMS Process Black |
| Ştat gerbinin qızılı | Spanish Yellow 80068 | PMS DS-5–4 |
| Saçağın qızılı(varsa) | Spanish Yellow 80068 | PMS DS-5–4 |
| Corc Vaşinqtonun siması | Eggshell 80004 | PMS DS-5–9 |

* Bütün tekstil rəngləri solmaz yuyulan boyalar olmalıdır;

Bayrağın istehsalı
------------------

Vaşinqton bayrağını istehsal etmək istəyən hər bir şəxs onun iki nüsxəsini Vaşinqton Dövlət Katibliyinə göndərməlidir. Əgər qəbul olunarsa bayrağın bir nüsxəsi "qəbul olundu" yazısı ilə işarələnərək həmin şəxsə göndərilir, digər nüsxə isə arxivdə saxlanılır.

Ştat qanununda göstərilir (RCW 1.20.010) : "Vaşinqton ştatının rəsmi bayrağı tünd yaşıl ipək və ya bayraq üçün parçadan olmalı və mərkəzində Vaşinqton ştatının gerbi işlənilməli, çap edilməli, boyanmalı və ya möhürlənməlidir. Bayrağın kənarı saçaqlı və ya saçaqsız ola bilər. Əgər saçaq istifadə olunursa, saçağın rəngi gerbdə istifadə olunan qızılı və ya sarı rənglə eyni olmalıdır. Bayrağın ölçüsü müxtəlif ola bilər."

Həmçinin bax
------------

* Vaşinqton gerbi
* Vaşinqton ştatının simvollarının siyahısı

İstinadlar
----------

1. ↑  "WAC 434-04-017 - Description of seal for use on state flags". 2006-10-04 tarixində arxivləşdirilib. İstifadə tarixi: 2016-01-22.
2. ↑  "Washington Secretary of State - State Flag: Authority for Reproduction". 2010-10-31 tarixində arxivləşdirilib. İstifadə tarixi: 2016-01-22.
Bütün əncümənlər içində **Təbriz əncüməni** müstəsna yer tuturdu. Həm ilk əncümən olduğuna, həm də ən prinsipial olaraq, Məşrutəni sonacan müdafiə etdiyinə görə, Təbriz əncüməni xüsusi olaraq seçilirdi. Təbriz əncüməni bütün ölkə əncümənləri üçün örnək rolu oynayırdı. Təbriz əncümənində qəbul olunan qərarlar, onun təcrübəsi başqa əncümənlər tətəfindən dərhal öyrənilirdi və, imkan dairəsində, tətbiq edilirdi. Təbriz üsyanı (1908-1909) vaxtı, əyalət əncümənindən başqa, Təbrizdə başqa əncümənlər də vardı. Ən nüfuzlu əncümənlər bunlar idi: "Əncüməni-həqiqət","Əncüməni-qüdrət","Əncüməni-mücahid". "Əncüməni-həqiqət" Əmirxız məhəlləsində yerləşirdi və Səttarxanın orqanı idi. "Əncüməni-qüdrət" Xiyaban məhəlləsinin fədailərinin orqanı idi, ona Bağır xan başçılıq edirdi. "Əncüməni-mücahid" faktiki olaraq Təbrizin inqilabi mücahidlər klubu idi, ona Əli Müsyo başçılıq edirdi.

Qaynaq
------

* Новая история Ирана. Хрестоматия.Издательство "Наука"Главная редакция восточной литературы. Москва 1988 səh 230
**Jelaniya burnu** — Şimal adasının şimal qutaracağına yaxın ərazidə yerləşir. Burun 1596-cı ildə Villem Barens tərəfindən adlandırılmışdır. Burada «Jelaniya burnu» (1931) adlı qütb stansiyası fəaliyyət göstərir. İkinci Dünya müharibəsi dönəmində stansiya alman su altı qayıqları tərəfindən atəşə tutulmuşdur.

Təbiəti və coğrafiyası
----------------------

Burun 28 metr hündürlüyə malik bir ərazi olaraq adaya alçaq bir bərzəxlə birləşir. Şimal-qərbdən və cənub-şərq istiqamətdə burun uzaqdan adaya bənzəyir. Adanın üzəri bir platodur. Jelaniya burnundan Barens və Kara dənizləri arasındakı sərhəd başlayır.

Adının tarixi
-------------

İlk dəfə buruna adı holland səyyahı Villem Barens 1596-cı ildə vermişdir. O, burunu "Arzu olunan" adlandırmışdır. Jelaniya adını isə ruslar holland dilindən düzgün olmmayan tərcümə sayəsində buruna vermişlər. Burunun köklü adı isə Pomorlarla bağlıdır. Onlar burnu "Doxod" olaraq adlandırırdılar. Bu isə onların Kara dənizindən Barens dənizinə çıxdığı yer olması ilə əlaqədar olmuşdur.

Obyektlər
---------

* Burunda Jelaniya mayakı fəaliyyət göstərir.
* «Jelaniya burnu» adlı qütb stansiyası burunla adanı birləşdirən bərzəxdə yerləşir.

İstinadlar
----------

1. ↑  "Заполярные базы Кригсмарине". 2007-12-24 tarixində arxivləşdirilib. İstifadə tarixi: 2018-01-05.
2. ↑  "Метеорологические наблюдения на мысе Желания (остров Новая Земля)". 2006-10-07 tarixində orijinalından arxivləşdirilib. İstifadə tarixi: 2018-01-05.
3. ↑  "Фотография мыса Желания с моря". 2009-11-14 tarixində orijinalından arxivləşdirilib. İstifadə tarixi: 2018-01-05.